Алматыда көп жылдан бері 1-9 сынып оқушылары үшін сабақтар тоқтатылды
DATE: 15:32, 25 Қаңтар 2018 | GMT +5
TITLE: Алматыда көп жылдан бері 1-9 сынып оқушылары үшін сабақтар тоқтатылды
URL: https://kaz.inform.kz/news/almatyda-kop-zhyldan-beri-1-9-synyp-okushylary-ushin-sabaktar-toktatyldy_a3133492/
META: DATE: 15:32, 25 Қаңтар 2018 | GMT +5
TOTAL WORDS: 131
AUTHOR(S):
TEXT: Алматы қаласының Білім басқармасының хабарлауынша, 26 қаңтар күні Алматы мектептерінде 1-9 сынып оқушылары арасында сабақтар тоқтатылады. «2018 жылдың 26 қаңтарында ауа температурасының 25 градустан төмен болуы салдарынан Алматы қаласының мектептерінің 1-9 сыныптарында сабақтар тоқтатылады», делінген Білім басқармасының хабарламасында. Айта кетейік, бүгін 25 қаңтар күні Алматының бірқатар мектептерінде бастауыш сыныптардың сабақтары тоқтатылған болатын. Олар: Алатау ауданы «зарявосток» ықшам ауданындағы №150 мектебі, Бостандық ауданы Нұрлытау ықшам ауданындағы №190-шы және «Қазақфильм» ықшам ауданындағы №88, №70 мектептері. Сонымен қатар, Білім басқармасының шешімімен Наурызбай ауданы Қарағайлы ықшам ауданындағы №192 мектеп пен Медеу ауданы Алатау ауылындағы №7 мектепте бастауыш сыныптары мектепке бармады. Ләззәт Жылқыбаеваның айтуынша, бұл мектептер Алматының тауға жақын ықшам аудандарында орналасқан. Кеше Алматы қаласы бойынша ТЖД баспасөз қызметінің жетекшісі Сандуғаш Баймухамбетова -25 градус аязға екпінді жел қосылғанда Алматы мектептеріндегі бастауыш сыныптарда сабақ тоқтатылатынын ескерткен болатын
